โฆษก ศบค. ระบุ ผู้ป่วยเริ่มมีแนวโน้มลดลง แต่ส่วนใหญ่มีประวัติสัมผัสกับผู้ป่วยยืนยันก่อนหน้านี้
โฆษก ศบค. ระบุ ผู้ป่วยเริ่มมีแนวโน้มลดลง แต่ส่วนใหญ่มีประวัติสัมผัสกับผู้ป่วยยืนยันก่อนหน้านี้น.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 15 คน รวมมีผู้ป่วยสะสม 2,826 คน หายป่วยเพิ่ม 244 คน รวมหายป่วยแล้ว 2,352 คน อยู่ระหว่างการรักษาตัว 425 คน เสียชีวิต 1 ราย รวมเสียชีวิตสะสม 49 ราย ซึ่งผู้เสียชีวิตรายล่าสุดเป็นหญิงอายุ 58 ปี อาชีพแม่บ้าน ป่วยเป็นโรคเบาหวาน ความดันโลหิตสูง ไขมันในเลือดสูงและอ้วน มีประวัติสัมผัสกับบุตรสาวที่ป่วยเป็นโรคโควิด-19 ส่วนผู้ป่วยที่มีจำนวนมากที่สุดมีอายุระหว่าง 20 - 29 ปี เฉลี่ยผู้ป่วยสูงสุดมีอายุ 39 ปี ทั้งนี้ผู้ป่วยที่เพิ่มขึ้นจำนวน 15 คน มี 10 คน ที่มีประวัติสัมผัสกับผู้ป่วยยืนยันก่อนหน้านี้ และ 3 คน ทำงานอาชีพเสี่ยงสัมผัสใกล้ชิดกับนักท่องเที่ยวสำหรับจังหวัดที่ไม่มีรายงานการรักษาผู้ป่วย 10 จังหวัด ได้แก่ กำแพงเพชร ชัยนาท ตราด น่าน บึงกาฬ พิจิตร ระนอง สิงห์บุรี อ่างทอง และสตูล ส่วนจังหวัดที่ไม่มีผู้ป่วยในช่วง 7 วันที่ผ่านมามีจำนวน 14 จังหวัด ส่วนมาตรการเคอร์ฟิว ยังคงมีหลายพื้นที่ฝ่าฝืนออกนอกเคหสถานในช่วงเวลากำหนด 22.00 น. - 04.00 น. โดยจังหวัดที่มีผู้ฝ่าฝืนมากที่สุด ได้แก่ จังหวัดภูเก็ต รองลงมา คือ กรุงเทพฯ และปทุมธานี